ओवरब्रिज अधूरा, लगता है जाम, कार्य शुरू न होने पर आंदोलन की चेतावनी
वर्षों से अधूरे मंडी रेलवे ओवर ब्रिज का निर्माण शुरू कराने की मांग को लेकर कांग्रेसियों ने दिया ज्ञापन
भास्कर संवाददाता | सीहोर
पिछले दो साल से अधिक समय से अधूरे ओवर ब्रिज के कारण मंडी रेलवे फाटक पर प्रतिदिन जाम लग जाता है। साथ ही गल्ला मंडी भी पास में होने के कारण किसानों को भी काफी परेशानी हो रही है। ऐसे में जल्द ही ओवर ब्रिज का निर्माण शुरु नहीं कराया गया तो कांग्रेस आंदोलन करेगी। यह बात मंगलवार को कलेक्टोरेट परिसर में कांग्रेस कार्यकर्ताओं ने एसडीएम राजकुमार खत्री को ब्रिज निर्माण के संबंध में ज्ञापन देते हुए कही।
जिला कांग्रेस कमेटी के उपाध्यक्ष कमलेश कटारे के नेतृत्व में बड़ी संख्या में कार्यकर्ता कलेक्टोरेट परिसर में एकत्रित हुए। यहां एसडीएम श्री खत्री को ज्ञापन देते समय श्री कटारे ने कहा कि गल्ला मंडी स्थित निर्माणाधीन ओवर ब्रिज के कारण आए दिन वाहन चालक दुर्घटना का शिकार होते हैं। रेल्वे फाटक बंद होने पर यहां आए दिन लंबा जाम लग जाता है। इससे शहरवासियों और ग्रामीणों को बहुत पेरशानी होती है। वहीं प्रदेश कांग्रेस सचिव राहुल यादव ने कहा कि ओवर ब्रिज निर्माण वर्षों से रुका है। उन्होंने कहा कि ऐसे में संबंधित इंजीनियर ठेकेदार पर भी कार्रवाई की जाए। साथ ही ओवर ब्रिज के निर्माण कार्य जल्द ही शुरु कराया जाएगा। ज्ञापन देने वालों में ब्लाक कांग्रेस अध्यक्ष ओम वर्मा, जिला महामंत्री राजेश यादव, ब्लाक ग्रामीण कांग्रेस अध्यक्ष बाबूलाल परमार, राजाराम बड़े भाई, जगदीश निगोदिया, नवेद खान, मूलचंद राठौर, ओंकार यादव, जिला महामंत्री मुकेश सिंह ठाकुर, प्रीतम दयाल चौरसिया, हनीफ कुरैशी, पार्षद रमेश राठौर, आशीष गुप्ता आदि मौजूद थे।
hin_Deva hin_Deva bho_Deva hin_Deva hin_Deva